open-index/open-wikipedia-markdown huggingface dataset:
Flightradar24

thumb|Screenshot zo služby Flightradar24 z roku 2025

**Flightradar24** je švédska internetová služba, ktorá zobrazuje informácie o sledovaní letov lietadiel v reálnom čase na mape. Zahŕňa údaje o letoch, ako sú miesto odletu a príletu, číslo letu, typ lietadla, aktuálna poloha, výška letu, smer a rýchlosť. Služba tiež umožňuje prehrávať časozberné záznamy predchádzajúcich letových trás a zobrazovať historické údaje o letoch podľa leteckej spoločnosti, konkrétneho lietadla, typu lietadla, oblasti alebo letiska. Údaje zhromažďuje z viacerých zdrojov, pričom mimo Spojených štátov pochádzajú prevažne z komunitne získavaných informácií od dobrovoľníkov používajúcich prijímače ADS-B a zo satelitných ADS-B prijímačov.

Služba je dostupná prostredníctvom webovej stránky alebo mobilných aplikácií. 

Ide o najväčšiu ADS-B sieť na svete s viac než 40 000 pripojenými prijímačmi, ktorá denne sleduje viac ako 200 000 letov a má viac než 4 milióny používateľov denne. Využívajú ju aj väčšina veľkých leteckých dopravcov a ďalší aktéri v leteckom priemysle vrátane spoločností Airbus, Boeing a Embraer.

## Referencie

## Iné projekty

## Externé odkazy
* Oficiálna webstránka 

Kategória:Švédske webové stránky
Kategória:Podniky vo Švédsku
Kategória:Podniky založené v 2006
Česko-slovenská hádzanárska liga žien 1979/80

**Česko-slovenská hádzanárska liga žien** v **sezóne 1979/80** bol 28. ročník česko-slovenskej hádzanárskej ligy žien, najvyššej hádzanárskej súťaže žien v Česko-Slovensku. V súťaži učinkovalo 10 družstiev, rovnako ako v minulej sezóne. Titul majstra získala premiérovo TJ Iskra Partizánske pred TJ Gottwaldov a obhajcom titulu z TJ Inter Bratislava. Pre Partizánske a Prešov to bolo prvé medailové umiestnenie. 

## Systém súťaže
Systém súťaže sa oproti minulej sezóne nezmenil. Súťaž sa skladala z dvoch častízákladnej a nadstavbovej. Základná časť pozostávala z 18 kôl a každý s každým sa v nej dvojkolovo stretol doma a vonku. Družstvá sa po nej rozdelili na dve nadstavbové skupiny – o 1. až 5. miesto a o 6. až 10. miesto. V každej zo skupín sa odohrali 2 turnaje, kde družstvá odohrali jednokolovo zápasy každý s každým, pričom sa im započítavali aj výsledky zo základnej časti. Dve posledné družstvá zo skupiny o 6. až 10. miesto zostúpili do svojich nižších národných súťaží (SNL, resp. ČNL).

## Účastníci

## Výsledky
### Základná časť

### Nadstavbová časť
#### Skupina o 1.5. miesto
* turnaje v Gottwaldove a Partizánskom

#### Skupina o 6.10. miesto
* turnaje v Prešove a Olomouci

## Konečné umiestnenie

## Referencie

## Pozri aj
* Česko-slovenská hádzanárska liga mužov 1979/80
* Slovenská národná hádzanárska liga žien 1979/80

## Zdroje
* 
* 

Kategória:Česko-slovenská hádzanárska liga žien
Kategória:Hádzaná v 1979
Kategória:Hádzaná v 1980
Kategória:Šport v Česko-Slovensku v 1979
Kategória:Šport v Česko-Slovensku v 1980
Młodów (Malopoľské vojvodstvo)

**Młodów** je dedina (pol. wieś) v Poľsku, v Malopoľskom vojvodstve v okrese Nowy Sącz, v mestsko-vidieckej obci Piwniczna-Zdrój.

Cez Młodów prechádza štátna cesta č. 87, spájajúca mestá Nowy Sącz a Piwniczna-Zdrój.

## Refrencie

## Iné projekty

## Zdroj

Kategória:Powiat nowosądecki
Kategória:Dediny v Poľsku
Barcice (Malopoľské vojvodstvo)

**Barcice** je dedina (pol. *wieś*) v Poľsku, v Malopoľskom vojvodstve v okrese Nowy Sącz, vo mestsko-vidieckej obci Stary Sącz.

Štátna cesta č. 87 z Nowy Sącz do Piwniczna Zdrój vedie cez Barcice.

## Časti dediny
Dominików, Facimiech, Głucha Dolina, Grabowce, Kliny, Maliniki, Paryje, Pierzwia, Podsapieniec, Połom, Potoki, Sapieniec, Skrajnia, Strzębiałki, Wdżary, Zabronie

## Referencie

## Iné projekty

## Zdroj

Kategória:Powiat nowosądecki
Kategória:Dediny v Poľsku
Kvalifikácia na Majstrovstvá Ázie vo futbale žien 2026

Kvalifikácia na Majstrovstvá Ázie vo futbale žien 2026 je kvalifikačný turnaj na Majstrovstvá Ázie 2026. Kvalifikačný turnaj urči 8 z 12 tímov, ktoré sa kvalifikujú na turnaj v Austrálii. Automaticky sa na turnaj kvalifikovala Austrália ako usporiadateľ a prvé 3 tímy z Majstrovstiev Ázie 2022 (Čína, Južná Kórea, Japonsko).

Turnaj tiež slúži ako prvá fáza kvalifikácie na Majstrovstvá sveta 2027 a Olympijské hry 2028.

Tímy boli vylosované do 8 skupín, víťazný tím každej skupiny postupuje na finálový turnaj.

## Losovanie
Losovanie sa uskutočnilo 27. marce 2025 v Kuala Lumpur.

Prvýkrát sa použilo poradie ženských tímov podľa FIFA v čase losovanie na nasadenie tímov v kvalifikácii aj na záverečnom turnaji.

**Neprihlásili sa do súťaže:**

*  Sýria (161.)
*  Macao (175.)
*  Afganistan
*  Kuvajt
*  Katar
*  Severné Mariány
*  Brunej
*  Oman
*  Jemen

## Harmonogram

## Skupiny

## Kvalifikované tímy

## Referencie


## Zdroj

Kategória:Futbalové súťaže v Ázii
Kategória:Medzinárodné ženské futbalové súťaže
Charlotte Checkers

**Charlotte Checkers** je americký profesionálny hokejový klub pôsobiaci v druhej najvyššej severoamerickej lige American Hockey League. Sídli v meste Charlotte v Severnej Karolíne v Spojených štátoch. 

## História klubu
Ľadový hokej sa v Charlotte začal hrať na konci 50-tych rokov 20. storočia, keď bola v meste postavená hala *Charlotte Coliseum* (dnes *Bojangles Coliseum*). Pôvodne tu dočasne sídlil klub *Baltimore Clippers*, ktorý pôsobil v EHL (Eastern Hockey League). Clippers sa neskôr v meste trvalo usadili a premenovali sa najskôr na Charlotte Clippers, a neskôr na Charlotte Checkers. 

V EHL a neskôr v dnes už neexistujúcej lige SHL (Southern Hockey League) strávili Checkers 21 rokov. Svoje pôsobenie ukončili po rozpade ligy v roku 1977. 

Klub sa v Charlotte obnovil až v roku 1993, keď s rovnakým menom vstúpil do ECHL a zároveň bol asociovaný ako farmársky tím pre Boston Bruins. 

V roku 2010 vtedajší majiteľ Checkers kúpil klub Albany River Rats hrajúci v AHL a presťahoval ho do Charlotte. Tím sa stal novými Charlotte Checkers. Zmenila sa aj ich afiliácia a po Bostone sa stali farmárskym tímom pre Carolinu Hurricanes, čo odrážajú aj ich tímové farby. 

Afiliácia s Carolinou skončila v sezóne 2020/2021, keď bol tím prepojený s Floridou Panthers, hoc v tomto ročníku na súpiske figurovali ešte aj hráči podpísaný Carolinou. V ročníku 2021/2022 bola súpiska tímu zas zdieľaný s hráčmi zazmluvnenými novovzniknutým NHL tímom Seattle Kraken. Bolo to z dôvodu dostavby zázemia pre nové farmárske tímy Kraken.

Od sezóny 2022/2023 Charlotte Checkers majú afiliáciu sólovo s Floridou Panthers. 

## Vizuálna identita
Charlotte Checkers používajú tímové farby, ktoré boli pôvodne asociované s ich pôvodným afiliátom -Carolinou Hurricanes, čiže červenú, čiernu, bielu a striebornú. Domáce dresy majú prevažne červenú farbu s čiernou helmou a nohavicami, hosťujúce dresy majú prevažne bielu farbu s bielou helmou, ale taktiež čiernymi nohavicami.

Na logu je vyobrazený medveď biely a obrys budov mesta Charlotte. 

## Úspechy

* Calder Cup (2019)
* Jack Riley Cup (1996)

## Pamätní hráči
náhľad|Charlotte Checkers po výhre Calder Cupu v roku 2019
* Zach Boychuk (2010-2016)
* Chris Terry (2010-2015)
* Zac Dalpe (2010-2013, 2021-2025)
* Daryl Noren (1994-2000)
* Matt Robbins (1993-2003)
* Kurt Seher (1993-2003)
* Maurice Savard (1959-1968)
* Jim McNulty (1956-1967)
* Frank Golembrosky (1968-1976)

## Referencie

Kategória:Kluby AHL
Kategória:Charlotte (Severná Karolína)
Sósibios zo Sparty

**Sósibios** (; pôsobil na prelome 3. a 2. storočia pred Kr.) bol starogrécky historik, filológ a odborník na dejiny a reálie Sparty. Pôsobil pravdepodobne v alexandrijskom Músaione a jeho dielo slúžilo ako kľúčový zdroj pre neskorších autorov píšucich o spartských tradíciách.

## Život a pôsobenie
O jeho živote sa zachovalo málo informácií. Podľa prídomku „Lakón“ bol pôvodom zo Sparty, no svoju vedeckú činnosť rozvíjal v helenistickej Alexandrii počas vlády Ptolemaiovcov. Venoval sa najmä zbieraniu faktov o archaických zvykoch (pôsobil ako tzv. *antiquar*). Podľa niektorých indícií pôsobil ako odborný pracovník v Alexandrijskej knižnici, kde mal prístup k archívnym dokumentom a zoznamom víťazov hier.

## Dielo
Sósibiove spisy sa zachovali len vo forme fragmentov (približne 30 zlomkov) v dielach neskorších učencov, ako boli Athénaios, Plutarchos alebo Strabón. Tieto fragmenty vedecky zozbieral a skatalogizoval Felix Jacoby v diele *Fragmente der griechischen Historiker* (FGrH III B, č. 595). Medzi jeho známe tituly patria:

* **Lakónika** (starogr. *Λακωνικά*) – viaczväzkové dielo o dejinách, zvykoch a ústave Sparty. Predpokladá sa, že tento spis bol jedným z hlavných zdrojov pre Pausania pri jeho opise Lakónie.
*  **O obetiach** (starogr. *Περὶ θυσιῶν*) – detailný popis rituálnych obetných poriadkov v Lakónii.
*  **O Alkmanovi** – literárnovedná štúdia o diele archaického spartského básnika Alkmana.
* **Chronologický zoznam** (starogr. *Χρόνων ἀnaγραφή*) – vedecká práca zameraná na chronológiu, spracovaná na základe zoznamov spartských eforov a víťazov olympijských hier.

## Význam
Sósibios je považovaný za jedného z najdôležitejších autorov pre štúdium dejín Sparty a dekonštrukciu tzv. *spartského mýtu* (idealizovaného obrazu Sparty v antickej literatúre). Na rozdiel od aténskych autorov, ako bol Xenofón, ktorých diela mali často oslavný charakter, Sósibios poskytol vecný a technický opis tamojších reálií. Moderní bádatelia vyzdvihujú jeho prínos pri dokumentovaní kultov a rituálov, ktoré boli v staršej literatúre prehliadané. Vďaka nemu poznáme detaily o spartských slávnostiach ako Gymnopaidia či Karneia. Jeho dielo v roku 1848 vedecky spracoval Karl Müller v zbierke *Fragmenta Historicorum Graecorum*.

## Referencie

## Literatúra
* POWELL, Anton. *Xenophon and Sparta*. Swansea : Classical Press of Wales, 1999. 288 s. ISBN 978-0715629031.

## Pozri aj
* Sparta
* Alexandrijská knižnica

Kategória:Historici starovekého Grécka
Kategória:Sparťania
Kategória:Narodenia v 3. storočí pred Kr.
Kategória:Úmrtia v 2. storočí pred Kr.
Reflektor (jadrová elektráreň)

náhľad|Reflektor je tenká vrstva vody, ktorá sa nachádza medi zvlneným plechom koša aktívnej zóny a stenou reaktora. Reflektorom je samotné chladivo primárneho okruhu, ktoré prúdi štrbinou.
**Reflektor** je v jadrovej elektrárni súčasť koša aktívnej zóny, ktorý je vnútroreaktorovou časťou. Reflektor slúži ako "zrkadlo neutrónov", čiže vracia neutróny späť do aktívnej zóny. Neutróny, ktoré sa uvoľnia z aktívnej zóny a nie sú odrazené späť, sa nazývajú stratené neutróny. Znížením úniku neutrónov z jadrového reaktora sa ďalej podporuje tienenie reaktora a ochrana zamestnancov pred neutrónovým žiarením, ktoré je najnáročnejšie odtieniť. 

Reflektor je zhotovený z rovnakého materiálu, akým je moderátor, v reaktoroch VVER-440, ktoré sa vyskytujú na Slovensku, je reflektorom štrbina medzi zvlneným plechom v koši aktívnej zóny a vonkajšou stenou, ktorou prúdi chladivo primárneho okruhu, čiže samotným reflektorom je ľahká voda.

Reflektor pomáha vyrovnávať vývoj tepla v aktívnej zóne, pretože bez reflektora by časti aktívnej zóny blízko steny koša aktívnej zóny vyvíjali menej tepla, boli teda chladnejšie ako vnútro aktívnej zóny, pretože by stenami unikali tepelné neutróny.

Tienenie neutrónov reflektorom je založené na rozptyle neutrónov, nie je teda dokonalé a aj za použitia reflektora, časť neutrónov uniká mimo jadrový reaktor, čo vedie na neutrónové žiarenie vyskytujúce sa mimo reaktora. Ožiarenie neutrónovým žiarením sa meria neutrónovými dozimetrami.
náhľad|Schéma prierezu aktívnej zóny: aktívna zóna (modrý kruh) bez reflektora (horné dva obrázky) by vyžarovala oveľa viac neutrónov (viac šípok von z kruhu), ak by nemala reflektor (fialová vrstva).Aktívna zóna s reflektorom (spodný obrázok) vyžaruje mimo reaktor menej neutrónov, čo pomáha udržiavaťjadrovú reakciu, chráni pracovníkov pred neutrónovým žiarením.

## Referencie

## Externé odkazy
* Jadrové zariadenia, jadrová bezpečnosť

Kategória:Jadrová technológia
Heluán

**Heluán** (iné názvy: **Helván**, **Hilwan**, **Hulwán**; ) je mesto v Egypte. Nachádza sa na pravej strane Nílu v aglomerácii Káhiry a je súčasťou guvernorátu Káhira. V roku 2023 bol odhadovaný počet obyvateľov 560 070 pri rozlohe .

## Názvy
Názvy v angličtine sú *Ḥulwān*, *Helwan* či *Hilwan*.

## Dejiny
Osídlenie je datované už z prehistorických časov. Výhodou miesta bola vyvýšenina nad Nílom a jeho letnými povodňami. Mesto má sírové kúpele, ktoré boli znovuobjavené v 19. storočí. Po konci monarchie v Egypte sa Heluán začať vyvíjať priemyselne: hliník, cement, hnojivá a automobilový priemysel. Dôležitý je tiež obranný priemysel.

V roku 1904 bolo založené astronomické observatórium a v roku 1975 miestna univerzita. Od roku 1904 v meste tiež pôsobila prvá meteorologická stanica v krajine.

## Doprava
Mesto je napojené na Káhirské metro.

## Galéria

Al-Tawfeqi Mosque in Helwan Out.jpg|Mešita Al-Tawfeqi
Helwan Observatory.jpg|Observatórium
Beit Aharon Synagogue (Helwan)7.png|Synagóga Beit Aharon


## Referencie

## Iné projekty

Kategória:Mestá v Egypte
Kategória:Sídla na Níle
Paraalpské lyžovanie na Zimných paralympijských hrách 2026

**Paraalpské lyžovanie na [[Zimné paralympijské hry 2026|Zimných paralympijských hrách 2026]]** prebiehalo v alpskom lyžiarskom stredisku Tofane v Cortine d'Ampezzo od 7. do 15. marca 2026.

Súťažilo sa v tridsiatich disciplínach, ktoré boli rovnomerne rozdelené medzi mužov a ženy.

## Program
Plánovaný program súťaží podľa oficiálnych stránok.

## Medailové poradie krajín

## Medailisti
### Muži

### Ženy

## Referencie

## Externé odkazy
* 


2026
Kategória:Športy na Zimných paralympijských hrách 2026
Zimné paralympijské hry
Hráč roka FIFA 2004

**[[Futbalista roka FIFA|Hráč roka FIFA]] 2004 ** (angl. *FIFA World Player of the Year 2004*) bol **14. ročník** udeľovania ocenenia Medzinárodnej futbalovej federácie (FIFA) pre najlepšieho futbalistu sveta. Galavečer sa konal 20. decembra 2004 v Opere v Zürichu vo Švajčiarsku. Víťazom sa po prvýkrát stal Brazílčan Ronaldinho, zatiaľ čo Thierry Henry skončil druhý rok po sebe na druhom mieste.

V rámci galavečera sa v **4. ročniku** udeľovala cena pre žensku kategóriu  **Futbalistka roka FIFA 2004** (*FIFA Women’s World Player of the Year 2004*). Birgit Prinzová získala ocenenie druhýkrát, druhý rok po sebe. Dvojnásobná víťazka ceny Mia Hammová skončila taktiež druhý rok po sebe na druhom mieste.

## Systém hlasovania

**Muži**: Víťaz ocenenia bol určený hlasovaním národných trénerov a po prvý krat aj kapitánov mužských reprezentácií členských krajín FIFA. V roku 2004 sa hlasovania zúčastnilo 157 národných trénerov a 145 kapitánov, čo predstavuje spolu 302 hlasov z celého sveta. Každý tréner a kapitán vybrali troch hráčov, pričom prvému miestu bolo pridelených 5 bodov, druhému 3 body a tretiemu 1 bod. Body sa následne sčítali a hráč s najvyšším počtom bodov získal ocenenie.

**Ženy**:  Víťazka ocenenia bola určená hlasovaním národných trénerov a po prvýkrat aj kapitaniek ženských reprezentácií členských krajín FIFA. V roku 2004 sa hlasovania zúčastnilo 114 národných trénerov a 109 kapitaniek, čo spolu predstavuje 223 hlasov.. Každý tréner a kapitánka vybrali tri hráčky, pričom prvému miestu bolo pridelených 5 bodov, druhému 3 body a tretiemu 1 bod. Body sa následne sčítali a hráčka s najvyšším počtom bodov získala ocenenie.

## Výsledky
Poznámky:
***Poradie** – konečné umiestnenie v hlasovaní
***Hráč** – meno hodnoteného hráča
***5B** – počet hlasov za 1. miesto (5 bodov)
***3B** – počet hlasov za 2. miesto (3 body)
***1B** – počet hlasov za 3. miesto (1 bod)
***Bodov** – celkový počet získaných bodov
***Klub(y)** – klub alebo kluby, v ktorých hráč pôsobil počas daného kalendárneho roka

## Muži

## Ženy

## Referencie

## Externé odkazy
* Hráč sveta FIFA 2004 (pdf)
* Hráčka sveta FIFA 2004 (pdf)

## Zdroj

Kategória:Futbalové ocenenia
Kategória:Futbal v 2004
Kategória:FIFA
Hráč roka FIFA 2003

**[[Futbalista roka FIFA|Hráč roka FIFA]] 2003 ** (angl. *FIFA World Player of the Year 2003*) bol **13. ročník** udeľovania ocenenia Medzinárodnej futbalovej federácie (FIFA) pre najlepšieho futbalistu sveta. Galavečer sa konal 15. decembra 2003 na výstavisku Messe Basel v Bazileji. Víťazom sa stal Zinedine Zidane, ktorý toto ocenenie získal rekordný tretíkrát.

V rámci galavečera sa v **3. ročniku** udeľovala cena pre žensku kategóriu **Futbalistka roka FIFA 2003** (*FIFA Women’s World Player of the Year 2003*), ktorú získala po prvýkrát Birgit Prinzová.

Témou ceremoniálu bol Zápas proti chudobe, ktorý sa odohral deň predtým na štadióne St. Jakob-Park v Bazileji pred 30 000 divákmi. Proti sebe nastúpili tímy vedené Ronaldom Nazáriom a Zinedinom Zidanom; stretnutie sa skončilo výsledkom 3:4.

## Systém hlasovania

**Muži**: Víťaz ocenenia bol určený hlasovaním národných trénerov mužských reprezentácií členských krajín FIFA. V roku 2003 sa hlasovania zúčastnilo 142 národných trénerov z celého sveta. Každý tréner vybral troch hráčov, pričom prvému miestu bolo pridelených 5 bodov, druhému 3 body a tretiemu 1 bod. Body sa následne sčítali a hráč s najvyšším počtom bodov získal ocenenie.

**Ženy**:  Víťazka ocenenia bola určená hlasovaním národných trénerov ženských reprezentácií členských krajín FIFA. V roku 2003 sa hlasovania zúčastnilo 100 národných trénerov. Každý tréner vybral tri hráčky, pričom prvému miestu bolo pridelených 5 bodov, druhému 3 body a tretiemu 1 bod. Body sa následne sčítali a hráčka s najvyšším počtom bodov získala ocenenie.

## Výsledky
Poznámky:
***Poradie** – konečné umiestnenie v hlasovaní
***Hráč** – meno hodnoteného hráča
***5B** – počet hlasov za 1. miesto (5 bodov)
***3B** – počet hlasov za 2. miesto (3 body)
***1B** – počet hlasov za 3. miesto (1 bod)
***Bodov** – celkový počet získaných bodov
***Klub(y)** – klub alebo kluby, v ktorých hráč pôsobil počas daného kalendárneho roka

## Muži

## Ženy

## Referencie

## Externé odkazy
**Muži:**
* Hráč sveta FIFA 2003výsledky hlasovania (pdf)
* Hlasy trénerov FIFA 2003 (pdf)
**Ženy:**
* Hráčka sveta FIFA 2003výsledky hlasovania (pdf)
* Hlasy trénerov FIFA 2003 (pdf)

## Zdroj

Kategória:Futbalové ocenenia
Kategória:Futbal v 2003
Kategória:FIFA
Barina (prítok Parnej)

**Barina** je vodný tok v Malých Karpatoch na území okresov Pezinok a Trnava. Je to pravostranný prítok Parnej v povodí Váhu, má dĺžku približne 3,5 km a je tokom VIII. rádu. Preteká Chránenou krajinnou oblasťou Malé Karpaty.

## Priebeh toku
Potok pramení v strednej časti Malých Karpát, v ich podcelku Pezinské Karpaty a časti Smolenická vrchovina, na východných svahoch Vápenného (), v nadmorskej výške približne  Od prameňa v lesnom poraste na okraji masívu tečie východným smerom. Pokračuje južným úpätím Kukučkovej, pričom obtekajúc ho postupne mení smer až na sever. V strednej časti, pri kaštieli Solírov, pod Kňazovou priberá pravostranný prítok z lokality Bohatá. Obtekajúc vrch Veľký Železník () sa esovito stáča až na východ, no vzápätí sa opäť točí severným smerom. Na dolnom toku pod Malým Železníkom () priberá menší pravostranný prítok a onedlho sa, poniže rybníkov Parina, v nadmorskej výške približne  pravostranne vlieva do Parnej, prítoku Trnávky. Potok patrí do širšieho povodia rieky Váh. 

Barina pramení na území obce Doľany v okrese Pezinok v Bratislavskom kraji, odkiaľ prechádza do katastra Dolných Orešian a v oblasti ústia krátko aj na územie Horných Orešian v okrese Trnava v Trnavskom kraji.

## Referencie

## Pozri aj
* Zoznam vodných tokov v povodí Váhu 
* Malé Karpaty, Pezinské Karpaty
* Smolenická vrchovina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Malých Karpatoch
Kategória:Povodie Váhu
Kategória:Vodné toky v okrese Pezinok
Kategória:Vodné toky v okrese Trnava
Kategória:Doľany (okres Pezinok)
Kategória:Dolné Orešany
Kategória:Horné Orešany
Tepelný neutrón

**Tepelný neutrón** alebo **termálny neutrón** je taký neutrón, ktorého kinetická energia je približne rovná kinetickej energii častíc pri izbovej teplote. Pre teplotu 20&nbsp;°C je energia tepelných neutrónov 0,025 eV, čiže 25 meV, čo zodpovedá rýchlosti 2,2 km/s, čiže 7920 km/h.

Tepelné neutróny dobre štiepia nuklidy s nepárnym nukleónovým číslom, akými sú 235U, 239Pu, 241Pu, 233U.

V jadrových reakciách vznikajú rýchle neutróny s vysokou kinetickou energiou (s priemernou kinetickou energiou 2 MeV), pretože odvážajú časť obrovskej energie uvoľnenej pri jadrovom štiepení. Tepelné neutróny (s priemernou energiou 0,025 eV) vznikajú spomaľovaním rýchlych neutrónov pomocou moderátora, prostredníctvom pružných a nepružných zrážok neutrónov s inými jadrami. Po izotropnom uvoľnení neutrónu (s rovnakou pravdepodobnosťou do všetkých smerov priestoru) zo štiepeného jadra uránu dochádza najskôr k nepružným zrážkam rýchleho neutrónu s najbližšími jadrami, čiže väčšina nepružných zrážok prebieha ešte v palivovej tablete. Pružné zrážky prebiehajú hlavne v chladive (moderátore)

Energia neutrónov sa v priebehu moderácie rádovo zníži miliardukrát (109). Táto energia sa odovzdá molekulám moderátora, ktoré ju disipujú na teplo, čo sa prejaví náradtom teploty chladiva primárneho okruhu.

Ťažká voda (D2O) je lepší moderátor ako ľahká voda (H2O), pretože ľahký vodík (H) mnohonásobne vyšší absorpčný účinný prierez pre neutróny ako ťažký vodík (D), ktorý neutróny absorbuje menej.

^{1}_{1}H + ^{1}_{0}n -> ^{2}_{1}H

V reaktore moderovanom a chladenom ľahkou vodou, ktorá obsahuje izotop vodíka ^{1}_{1}H  sa absorbuje neutrón (^{1}_{0}n ) za vzniku excitovaných jadier deutéria (^{2}_{1}H), ktoré sa stabilizujú vyžiarením fotónu gama. To je ďalšou nevýhodou moderácie a chladenia ľahkou vodou, že vzniká ionizujúce gama žiarenie, ktoré je nutné odtieniť materiálom s vysokou hustotou, akým je napríklad kovové olovo. Gama žiarenie pri moderácii ťažkou vodou nevzniká až v takej miere, pretože jadrové reakcia deutéria s neutrónom za vzniku trícia je veľmi málo pravdepodobná:

^{2}_{1}H + ^{1}_{0}n -> ^{3}_{1}H

Pre úplnosť ešte dodajme, že v jadrovom reaktore chladenom a moderovanom ľahkou vodou vzniká aj izotop vodíka: trícium (^{3}_{1}H), ktorý však vzniká záchytom neutrónu izotopom bóru ^{10}_{5}B , ktorý sa nachádza v kyseline boritej používanej ako absorbátor neutrónov:

^{10}_{5}B + ^{1}_{0}n -> ^{4}_{2}He +  ^{4}_{2}He + ^{3}_{1}H 

## Referencie


## Pozri aj

* moderátor
* rýchly neutrón

Kategória:Jadrová fyzika
Bohatá

**Bohatá** môže byť:

* mestská časť Hurbanova, pozri Bohatá (Hurbanovo)
* potok v Malých Karpatoch, prítok Parnej, pozri Bohatá (prítok Parnej)
Rýchly neutrón

[náhľad|[Filmový dozimeter na detekciu rýchlych neutrónov je zložený z polyetylénového púzdra, strieborného a cínového pliešku a pásky filmu, ktorý spomaĺuje rýchle neutróny, aby sa mohli absorbovať v kovovom pliešku]]
**Rýchly neutrón** je taký neutrón, ktorého vlnová dĺžka je porovnateľná s rozmerom atómových jadier, čiže 10-15&nbsp;m do 10-14&nbsp;m, čo zodpovedá energii 0,5&nbsp;MeV do 20&nbsp;MeV. Z toho vyplýva, že rýchle neutróny sú epikadmiové neutróny, čiže neutrónové žiarenie tvorené rýchlymi neutrónmi nie je možné odtieniť alebo zachytiť listom kadmia hrubého 0,5 až 1 mm.

Rýchle neutróny vznikajú v jadrových reaktoroch štiepením nuklidu uránu 235U. Po uvoľnení narážajú nepružnými zrážkami do okolitých jadier v palivovej tablete, čím vznikajú excitované jadrá nuklidov, ktoré sa deexcitujú vyžiarením gama žiarenia. Po prechode neutrónu z palivového prútika do moderátora prebiehajú pružné zrážky neutrónu s ľahkými jadrami moderátora. Týmto spôsobom dochádza ku ohrievaniu moderátora. 

## Referencie


## Pozri aj

* pomalý neutrón
* epikadmiový neutrón
* subkadmiový neutrón
* okamžitý neutrón
* oneskorený neutrón

Kategória:Jadrová fyzika
Okamžitý neutrón

náhľad|Schematické znázornenie rôznych štádií štiepneho procesu, počnúc počiatočným jadrom (vľavo), približujúc sa k bodu štiepenia ako predfragmenty, rozdeľujúc sa na dva excitované vznikajúce fragmenty, ktoré sa po úplnom Coulombovom urýchlení stanú primárnymi fragmentmi, potom okamžite emitujú neutróny a fotóny a podliehajú β rozpadom a nakoniec sa stanú štiepnymi fragmentmi vo výstupnom kanáli. Príslušné časové škály sú vyznačené na osi pod nimi.
**Okamžitý neutrón** je taký neutrón, ktorý sa uvoľní v krátkom časovom intervale po štiepení jadra. V prípade nuklidu uránu 235U, ktorý je štiepený tepelnými neutrónmi, vzniknú asymetrické fragmenty, ktoré uvoľnia okamžité neutróny: okamžité neutróny sa teda neuvoľnia z jadra uránu, pretože štiepenie jadra je rýchlejší proces ako β rozpad.Okamžité neutróny sa uvoľnia v časovom intervale 10-14 až 10-12 sekundy po štiepení jadra.

Z hľadiska energie okamžitých neutrónov, sú okamžité neutróny rýchlymi neutrónmi. Ich energia je v rozmedzí 0,01&nbsp;eV až 10 MeV. Stredná hodnota energie okamžitých neutrónov je 2 MeV. Okamžité neutróny sa uvoľnujú v jadrových reaktoroch, pričom až 99,3 % neutrónov uvoľnených v jadrovom reaktore je okamžitých neutrónov. Problémom je, že rýchle neutróny nie je možné použiť na ďalšie štiepenie nepárnych jadier, akým je 235U, preto je nutný moderátor, ktorý spomalí neutróny na pomalé tepelné neutróny.

Pomer oneskorených neutrónov ku okamžitým neutrónom je veličina, ktorá sa označuje β a nazýva sa podiel oneskorených neutrónov.

Stredná doba života okamžitých neutrónov je len 2&nbsp;.&nbsp;10-5 sekundy.

## Referencie


## Pozri aj

* oneskorený neutrón
* tepelný neutrón
* rýchly neutrón

Kategória:Jadrová fyzika
Oneskorený neutrón

**Oneskorený neutrón** je taký neutrón, ktorý vznikne jadrovými reakciami produktov štiepenia jadrového paliva, napríklad 235U. Oneskorené neutróny sa teda od okamžitých neutrónov líšia mechanizmom ich vzniku: okamžité neutróny sú emitované fragmetami štiepenia jadra uránu 235U, oneskorené neutróny až po β-rozpade štiepnych produktov. Štiepne produkty sa rozpadajú β- rozpadom, pretože majú nadbytok neutrónov, ktoré sa pri β- rozpade premieňajú na protóny, čím sa zvyšuju pomer protónov k neutrónom.  Nuklid, ktorého β- rozpadom sa uvoľňujú onekorené neutróny, sa nazýva predchodca.

Oneskorené neutróny vznikajú v intervale od 10-2 sekundy do 102 sekundy, čo je o 12 raž 14 rádov neskôr ako okamžité neutróny (10-14 sekundy až 10-12 sekundy).

Oneskorené neutróny sú majú tiež nižšie energiu ako okamžité neutróny a to preto, že neodnášajú časť obrovskej energie jadrového štiepenia ako okamžité neutróny, ale uvoľňujú sa z excitovaných jadier, pričom platí, že ak je excitačná energia vyššia ako väzbová energia neutrónu v jadre, dôjde ku emisii neutrónu.

Pomer počtu oneskorených neutrónov ku počtu okamžitých neutrónov sa nazýva veličinou podiel oneskorených neutrónov a označuje sa gréckym písmenom beta:

*β* (235U) = 0,0065, z toho vyplýva, že len 0,65 % neutrónov je oneskorených neutrónov,

*β* (239Pu) = 0,0021,z toho vyplýva, že len 0,21&nbsp;% neutrónov je oneskorených neutrónov,

Stredná doba života oneskorených neutrónov je 0,0943 sekundy, čo je o tri rády (tisíckrát) viac ako stredná doba života okamžitých neutrónov (2&nbsp;.&nbsp;10-5&nbsp;s).

V rámci jednej generácie neutrónov sú vždy aj okamžité neutróny, aj oneskorené neutróny. Súčtom strednej doby života oneskorených neutrónov a strednej doby života okamžitých neutrónov sa získa stredná doba života jednej generácie neutrónov: 0,0943 s + 0,00002 s = 0,09432 s, čo je približne 0,1 sekundy.

Hoci majú oneskorené neutróny v porovnaní s okamžitými neutrómi:

* nižšiu strednú energiu (0,5 MeV: čiže asi desať´krát nižšiu ako okamžité neutróny),
* nižšie zastúpenie v generácii (len 0,65 % neutrónov je oneskorených neutrónov),

vďaka dlhšej strednej dobe života, výrazne ovplyvňujú ovládanie reaktora, pričom tlmia výkyvy jeho výkonu. Bez oneskorených neutrónov by bolo ovládanie jadrového reaktora príliš prudké, pretože by sa veľmi rýchlo menila hustota neutrónov:

* výkon reaktor by stúpol na 300 % za 0,0025 sekundy,
* výkon reaktora by klesol na 0 % (reaktor by bol odstavený) za 0,01 sekundy.

Tieto prudké zmeny výkonu reaktora by boli nebezpečné a reaktor by bol neriaditeľný. 

## Referencie


## Pozri aj

* okamžitý neutrón
* multiplikačný koeficient

Kategória:Jadrová fyzika
Barn

**Barn** (symbol **b**) je jednotka plochy mimo systém IS, ktorá sa využíva v jadrovej fyzike u veličiny nazývanej účinný prierez σ. Keďže veľkosť jadra atómu je 10-14&nbsp;m, priemet jadra atómu na plochu bude kruh s priemerom 10-14&nbsp;m s plochou kruhu (10-14&nbsp;m)2&nbsp;=&nbsp;10-28 m2.

Z toho vyplýva, že 1 b = 10-28 m2, čiže 1&nbsp;m2 je 1028 barnov.

## Etymológia
Slovo barn sa využíva v anglickom idióme "*hit the side of a barn*", ktorý sa používa v negatívnom význame u neúspešného dosahovania jednoduchých cieľov: "*He can't park that car! He can't hit the broad side of a barn.*" Nedokáže zaparkovať to auto! Netrafí širokú stranu humna.

## Referencie

Kategória:Jednotky plochy
Kategória:Fyzika častíc
Palivová kazeta

**Palivová kazeta** alebo **palivový súbor** je súčasť jadrového reaktora, ktorá nesie jadrové palivo. Pri výmene jadrového paliva sa vymieňajú celé palivové kazety, nie jednotlivé palivové prútiky, prípadne palivové tablety. Palivové kazety sa delia na pracovné kazety a havarijno-regulačno-kompenzačné kazety (kazety HRK). V pracovnej kazete je umiestnených 126 palivových prútikov, ktoré majú rozostupy 12,3&nbsp;mm, aby medzi nimi mohlo prúdiť chladivo primárneho okruhu, ktoré je zároveň moderátorom (pretože obsahuje atómy vodíka, na ktorých sa spomaľujú neutróny) a zároveň absorbérom (pretože obsahuje kyselinu boritú, ktorej atóm bóru, konkrétne bór-10 (10B), absorbuje neutróny, čím tlmí jadrovú reakciu).

Palivové kazety sú zospodu podopierané košom aktívnej zóny. Pracovné kazety majú na spodnej strane valcovité zakončenie, ktoré dosadá do otvorov v nosnej  (spodnej) doske koša aktívnej zóny. Priemer otvorov pre zasunutie a uloženie palivových kaziet je 125&nbsp;mm. Na hornom povrchu nosnej dosky koša aktívnej zóny sú drážky, do ktorých zapadajú kolíky palivových kaziet, čo zabraňuje rotácii palivoých kaziet. Na spodnom povrchu nosnej dosky koša aktívnej zóny sú tri otvory, ktoré upevňujú nosnú dosku koša aktívnej zóny k dnu šachty.

## Referencie

## Pozri aj
* palivová tableta
* palivový prútik
* kôš aktívnej zóny
* aktívna zóna
* bazén výmeny paliva
* bazén skladovania vyhoretého paliva
* kontajner vyhoretého paliva
* medzisklad vyhoretého paliva

Kategória:Jadrová technológia
Bazén výmeny paliva

**Bázen výmeny paliva** (skr. **BVP**) je dočasná časť jadrového reaktora, ktorá vznikne zaplavením hornej časti betónovej šachty reaktora počas generálnej odstávky bloku jadrovej elektrárne. Slúži na prenos vyhoretého paliva v palivových kazetách z koša aktívnej zóny cez transportný koridor do bazénu skladovania vyhoretého paliva a na premiestnenie nevyhoretých palivových kaziet na inú pozíciu v jadrovom reaktore.

## Referencie

## Pozri aj
* Bazén skladovania vyhoretého paliva
* Transportný kontajner vyhoretého paliva
* Medzisklad vyhoretého paliva

Kategória:Jadrová technológia
Als (ostrov)

**Als** je ostrov v Dánsku. Leží v Baltskom mori, v úžine Malý Belt. Jeho rozloha je  prípadne . Hlavným mestečkom ostrova je Sønderborg.

## Geografia
Od pevniny, poloostrova Sundeved (súčasť Jutského poloostrova ho delí úžina, ktorá je premostená. Medzi ďalšie mestá ostrova patria Nordborg a Augustenborg.

## Dejiny
V roku 1864 sa ostrov spolu so Severným Šlezvickom stal súčasťou Nemecka, ale po referende v roku 1920 bol vrátený Dánsku.

## Ekonomika
V Nordbordgu je sídlo priemyselnej spoločnosti Danfoss. Na ostrove je zmiešané poľnohospodárstvo, pestovanie ovocia jačmeňa a pšenice. Chovajú sa kravy a ošípané.

## Galéria

Súbor:Kegnæs Sønderby 2.jpg|Sønderby
Súbor:Nordborg Slot 2008.JPG|hrad v Nordborgu
Súbor:Havnbjerg strand.JPG|Pláž v lokalite Havnbjerg
Súbor:Sonderburg.Als Sund. 1.jpg|Most spájajúci Als a Jutsko


## Referencie

## Iné projekty

Kategória:Ostrovy Dánska
Kategória:Ostrovy Baltského mora
Kategória:Južné Dánsko
Palivový prútik

náhľad|Výroba palivových prútikov plnením palivovými tabletami.
**Palivový prútik** alebo **palivový prút**, resp. **palivová tyč** je kovová rúrka vyrobená zo zliatiny zirkónia s 1% prímesou nióbu. Vonkajší priemer palivového prútika je 9,1&nbsp;mm a hrúbka steny palivového prútika je len 0,685&nbsp;mm, ktorá musí ustáť tlak až 100 atm. Palivové prútiky sú naplnené palivovými tabletami, ktoré obsahujú oxid uraničitý spečený do keramického materiálu. Vnútro palivového prútika je natlakované na 5 až 7 atm plynným héliom, ktoré slúži na odvod tepla od palivových tabliet do kovovej steny palivového prútika. 

Palivové prútiky sú hermeticky uzavreté, palivové tablety neprichádzajú do kontaktu s chladivom primárneho okruhu jadrovej elektrárne. Stena palivového prútika tvorí druhú bariéru Kontrola hermetickosti paliva sa vykonáva chemickou analýzou zloženia chladiva primárneho okruhu, v ktorom sa nesmú nachádzať rádioizotopy, ktoré musia zoistať uzatvorené v palivovom prútiku.

Platí, že všetky palivové tablety v palivovom prútiku sú obohatené na rovnaké percento, ale rôzne palivové prútiky v palivovej kazete môžu maž rôzne obohatený urán. Tomuto technologickému postupu sa hovorí profilácia palivovej kazety. Od roku 2023 sa v slovenských jadrových elektrárňach používa nové palivo s priemerným obohatením 4,7 hmotnostného percenta 235U, pričom jednotlivé palivové prútiky majú urán obohatený na 4,0 hm.%; 4,4 hm. %, 4,6 hm. % a 4,95&nbsp;hm. % 235U. Tieto palivové kazety obsahujú aj palivové prútiky s obohatením 4,4&nbsp;hm.&nbsp;%235U, ku ktorým je pridaný vyhorievajúci absorbátor gadolínium v chemickej forme oxidu gadolinitého s 3,35 hm. % Gd2O3.

## Fixátor
Keďže v priebehu nábehu reaktora dochádza ku ohrevu palivových prútikov, dochádza ku objemovej dilatácii prútikov v dôsledku rozpísania kovovej steny prútika, zvyšovaniu tlaku hélia vo vnútri palivového prútika a dĺžkovej dilatácii palivových tabliet. Z toho dôvodu je nutné, aby palivové tablety nevypĺňali celú dĺžku palivového prútika a na udržanie palivových tabliet na mieste a zabráneniu ich pohybu, je v hornej časti palivého prútika pružina, ktorá kompenzuje dĺžkové zmeny palivových tabliet. Táto pružina sa odborne nazýva fixátor. Je vyrobený z nehrdzavejúcej ocele.

## Stĺpček
Súčasťou HRK kaziet je aj 6 cm dlhý kovový stĺpček z chrómniklovej ocele, ktorý kompenzuje prudké vzostupy neutrónového poľa.

## Referencie

## Pozri aj
* palivová tableta
* palivová kazeta

Kategória:Jadrová technológia
Česko-slovenská hádzanárska liga žien 1981/82

**Česko-slovenská hádzanárska liga žien** v **sezóne 1981/82** bol jubilejný 30. ročník česko-slovenskej hádzanárskej ligy žien, najvyššej hádzanárskej súťaže žien v Česko-Slovensku. V súťaži učinkovalo 10 družstiev, rovnako ako v minulej sezóne. Titul majstra získal TJ Štart Bratislava pred nováčikom súťaže TJ Družstevník Topoľníky a obhajcom titulu z TJ Iskra Partizánske

## Systém súťaže
Systém súťaže sa oproti minulej sezóne nezmenil. Súťaž sa skladala z dvoch častízákladnej a nadstavbovej. Základná časť pozostávala z 18 kôl a každý s každým sa v nej dvojkolovo stretol doma a vonku. Družstvá sa po nej po novom rozdelili na tri nadstavbové skupiny – o 1. až 4. miesto (o titul), o 5. až 7. miesto (o umiestnenie) a o 8. až 10. miesto (o udržanie). V každej zo skupín sa odohrali 3 turnaje (v skupine o titul štyri turnaje), kde družstvá odohrali jednokolovo zápasy každý s každým, pričom sa im započítavali aj výsledky zo základnej časti. Dve posledné družstvá zo skupiny o 8. až 10. miesto zostúpili do svojich nižších národných súťaží (SNL, resp. ČNL).

## Účastníci

## Výsledky
### Základná časť

### Nadstavbová časť
#### Skupina o 1.4. miesto

#### Skupina o 5.7. miesto

#### Skupina o 8.10. miesto

## Konečné umiestnenie

## Pozri aj
* Česko-slovenská hádzanárska liga mužov 1981/82
* Slovenská národná hádzanárska liga žien 1981/82

## Zdroje
* 
* 

Kategória:Česko-slovenská hádzanárska liga žien
Kategória:Hádzaná v 1981
Kategória:Hádzaná v 1982
Kategória:Šport v Česko-Slovensku v 1981
Kategória:Šport v Česko-Slovensku v 1982
Polystratos (filozof)

**Polystratos** (; * ? – † 219/218 pred Kr.) bol starogrécky filozof, tretí predstavený (*scholarch*) epikurejskej školy v Aténach.

## Život
Vedenie epikurejskej školy prevzal okolo roku 250 pred Kr. po Hermarchovi, ktorý bol priamym nástupcom zakladateľa Epikura. Po Polystratovej smrti v roku 219 alebo 218 pred Kr. sa novým predstaveným školy stal Dionysios z Lamptrai.

Rímsky spisovateľ Valerius Maximus uvádza, že Polystratos mal nerozlučného priateľa menom *Hippokleides*. Podľa tejto legendy sa obaja narodili v rovnaký deň, boli žiakmi rovnakého majstra (Epikura), spoločne spravovali majetok a v hlbokej starobe v rovnaký okamih aj zomreli.

## Dielo
Medzi zuhoľnatenými papyrusmi nájdenými vo *Villa papyrusov* v Herculaneu sa našli fragmenty dvoch jeho spisov:
* *O nerozumnom opovrhovaní* (starogr. Περὶ ἀλόγου καταφronήσεως – *Peri alogou kataphronéseós*): ide o polemiku namierenú proti ľuďom, ktorí bezdôvodne pohŕdajú všeobecne rozšírenými názormi. Za jeho oponentov v tomto diele sú považovaní kynici alebo skeptici.
* *O filozofii* (starogr. Περὶ φιλοσοφίας – *Peri philosophias*): z tohto diela sa zachovali len veľmi poškodené a ťažko čitateľné úlomky. 

## Referencie

## Literatúra
* DORANDI, Tiziano. Chapter 2: Chronology. In: ALGRA, Keimpe, et al. *The Cambridge History of Hellenistic Philosophy*. Cambridge: Cambridge University Press, 1999. ISBN 9780521250283. S. 52.

## Pozri aj
* Epikureizmus

Kategória:Filozofi starovekého Grécka
Kategória:Úmrtia v 3. storočí pred Kr.
Hermarchos z Mytilény

**Hermarchos z Mytilény** (; cca 325 pred Kr. – cca 250 pred Kr.) bol starogrécky epikurejský filozof. Bol priamym žiakom Epikura a po jeho smrti sa stal druhým predstaveným (scholarchom) epikurejskej školy v Aténach.

## Životopis
Hermarchos sa narodil v Mytiléne ako syn Agemarcha. Hoci pochádzal z chudobných pomerov, pôvodne sa vzdelával ako rétor. Neskôr sa však stal oddaným žiakom Epikura, ktorého sprevádzal počas pôsobenia v Mytiléne, Lampsaku aj Aténach.

Epikuros si ho vysoko cenil a vo svojom závetu (zachovanom u Diogena Laertia) ho určil za svojho nástupcu. Odkázal mu svoju rozsiahlu knižnicu a finančné príjmy, aby zabezpečil fungovanie školy (tzv. *Záhrady*). Zároveň určil, že ak by sa Hermarchovi niečo stalo pred dospelosťou detí Metrodóra z Lampsaku, správa fondu prejde na ďalších dôverníkov.

Hermarchos zomrel vo vysokom veku v dome Lysia (pravdepodobne spolubývajúcich z epikurejského kruhu) na následky paralýzy, pričom si zachoval povesť skvelého filozofa. Cicero spomína, že Epikuros mu adresoval jeden zo svojich listov. Jeho nástupcom vo vedení školy sa stal Polystratos.

## Dielo
Hoci Diogenes Laertios označil jeho diela za „vynikajúce“ (), žiadne sa v úplnosti nezachovalo. Hermarchos bol známy najmä svojimi polemikami proti iným filozofickým školám. Medzi jeho diela patrili:
* *Proti Empedoklovi* (v 22 knihách) – fragmenty sa našli aj medzi Oxyrhynskými papyrusmi.
* *O matematikoch*
* *Proti Platónovi*
* *Proti Aristotelovi*

## Filozofické názory
Vďaka citátom u neskorších autorov (najmä Porfyria a Filodéma) poznáme niektoré z jeho kľúčových názorov:

* **Právo a spoločenský pokrok:** V diele *Proti Empedoklovi* Hermarchos obhajoval potrebu zákonov. Tvrdil, že zákonodarcovia zaviedli tresty za vraždy preto, lebo pochopili, že sú pre spoločnosť škodlivé. Rozumní ľudia zákony nepotrebujú, pretože chápu ich racionálny základ; tresty sú potrebné len pre tých, ktorí nie sú schopní toto pochopiť. Tento vývoj vnímal ako prejav sociálneho pokroku a nárastu racionality.
* **Povaha bohov:** Podľa Filodéma Hermarchos veril, že bohovia sú živé bytosti, a preto musia dýchať (keďže dýchanie je znakom života). Tiež tvrdil, že bohovia medzi sebou komunikujú rečou, pretože rozhovor s bytosťami im rovnými je pre nich zdrojom neopísateľného potešenia a šťastia. Považoval za pochabé domnievať sa, že by bohovia boli nemí alebo neschopní komunikácie.

## Referencie

Kategória:Filozofi starovekého Grécka
Kategória:Narodenia v 4. storočí pred Kr.
Kategória:Úmrtia v 3. storočí pred Kr.
Polystratos

**Polystratos** () môže byť:
* aténsky politik v 5. stor. pred Kr., pozri Polystratos z Atén
* starogrécky sochár v 5. stor. pred Kr., pozri Polystratos (sochár)
* starogrécky epikurejský filozof v 3. stor. pred Kr., pozri Polystratos (filozof) 
* starogrécky básnik (epigramatik) v 2. stor. pred Kr., pozri Polystratos z Kyrény
* v gréckej mytológii milenec Herakla, pozri Polystratos (mytológia)

## Referencie
Bohatá (prítok Parnej)

**Bohatá** je vodný tok v Malých Karpatoch na území okresu Trnava. Je to ľavostranný prítok Parnej v povodí Váhu, má dĺžku približne 7 km a je tokom VIII. rádu. Preteká Chránenou krajinnou oblasťou Malé Karpaty.

## Priebeh toku
Potok pramení v strednej časti Malých Karpát, v ich podcelku Pezinské Karpaty a časti Smolenická vrchovina, na južných svahoch Klokoča (), v nadmorskej výške približne  Od prameňa v lesnom poraste v lokalite Babiná tečie východným smerom. Pod Dlhým vrchom () prijíma významný ľavostranný potok zo svahov Klokoča a onedlho tiež malý prítok z oblasti Nová Bohatá. V strednej časti sa výrazne stáča na sever, obtekajúc hrebeň Stará Bohatá. Priberá významný ľavostranný prítok zo svahov Starého plášťa () a pokračuje severovýchodným smerom dolinou Horná Parina. Lemujúc úpätie vrchu Rekomberek () priberá ľavostranný Bláznivý potok a oblúkom sa stáča na juhovýchod. Následne už vteká do údolia riečky Parnej, do ktorej sa vlieva v nadmorskej výške približne  Potok patrí do širšieho povodia rieky Váh. 

Bohatá pramení na území obce Lošonec, no asi po kilometri, až po ústie, preteká hranicou s katastrom Horných Orešian v okrese Trnava v Trnavskom kraji.

## Referencie

## Pozri aj
* Zoznam vodných tokov v povodí Váhu 
* Malé Karpaty, Pezinské Karpaty
* Smolenická vrchovina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Malých Karpatoch
Kategória:Povodie Malého Dunaja
Kategória:Vodné toky v okrese Trnava
Kategória:Lošonec
Kategória:Horné Orešany
BMW Park

**BMW Park**, predtým známy ako *Audi Dome*, je krytá športová a podujatiová aréna v Mníchove v Nemecku. Pôvodne bola pomenovaná a hovorovo je dodnes známa ako *Rudi-Sedlmayer-Halle* po vtedajšom prezidentovi Bavorského štátneho športového zväzu Rudolfovi Sedlmayerovi. Hala s kapacitou 7 200 miest bola otvorená v roku 1972 na usporiadanie basketbalových podujatí pre letné olympijské hry 1972 a od roku 2011 je pravidelným domácim miestom basketbalového klubu Bayern Mníchov. Slúžila aj ako kulisa pre film *[[Rollerball (film z roku 1975)|Rollerball]]* z roku 1975 a ako miesto konania súťaže Eurovision Song Contest v roku 1983.

## Poloha
Hala sa nachádza v juhozápadnej časti Mníchova v štvrti Sendling-Westpark, na križovatke medzi diaľnicou A96 a vnútorným mestským okruhom *Mittlerer Ring*. Severovýchodne od haly sa nachádza malá záhrada. Na západe a juhozápade sa nachádzajú športové komplexy. „Westpark“, jeden z hlavných mníchovských parkov, sa nachádza juhovýchodne od arény. Do haly sa dostanete autom po hlavnej diaľnici B2R, výjazd Grüntenstraße. Verejnou dopravou sa k aréne dostanete linkami metra U4/U5 na zastávke Heimeranplatz a autobusovou linkou 133 na zastávke Siegenburger Straße.

## História
Halu navrhol architekt Georg Flinkerbush a komplex zahŕňa aj reštauráciu a rozcvičovaciu halu. Krátko po dokončení slúžila hala ako basketbalové dejisko pre letné olympijské hry v roku 1972. V roku 1975 slúžila aréna ako jedno z miest natáčania filmu *[[Rollerball (film z roku 1975)|Rollerball]]*. V roku 1978 sa tu konalo aj finále Pohára majstrov Európy FIBA, v ktorom Real Madrid porazil Mobilgirgi Varese 75:67.

23. apríla 1983 sa v aréne konala súťaž Eurovision Song Contest 1983.

5. mája 2001 usporiadala írska vokálna popová kapela Westlife koncert k svojmu turné Where Dreams Come True Tour na podporu svojho albumu *[[Coast to Coast (album od skupiny Westlife)|Coast to Coast]]*. 1. februára 2003 bola aréna z neznámych dôvodov zatvorená. Znovu otvorená bola v roku 2007 pod novým prevádzkovateľom MPP Entertainment. Po znovuotvorení prejavili záujem o prenájom basketbalový tím Baskets Munich aj basketbalový tím Bayern Mníchov. 8. januára 2009 sa ukázalo, že firma prevádzkujúca halu vyhlásila platobnú neschopnosť. V roku 2011, po dokončení rekonštrukcie arény, sa do nej presťahoval novopovýšený basketbalový tím Bayern Mníchov, ktorý ju premenoval na *[[Audi]] Dome*. Od roku 2023 sú práva na pomenovanie pridelené výrobcovi automobilov BMW so sídlom v Mníchove.

## Referencie

## Iné projekty

## Zdroj

Kategória:Športové haly v Nemecku
Kategória:Šport v Mníchove
Kategória:Stavby v Mníchove
Kategória:Architektúra z 1972
Enea Arena

**Enea Arena**, tiež známa ako **Arena Szczecin**, je viacúčelová krytá aréna v poľskej štvrti Zawadzkiego-Klonowica v poľskom Štetíne, otvorená v roku 2014. Má 5 055 stálych miest na sedenie a kapacitu až 7 055 miest na státie na koncerty. Je domovom Wilki Morskie Szczecin z poľskej basketbalovej ligy.

V areáli sa pravidelne koná široká škála športových podujatí vrátane atletiky, bedmintonu, basketbalu, šermu, gymnastiky, hádzanej, bojových umení, stolného tenisu a tenisu. Je vhodný aj na divadelné a filmové predstavenia, ako aj na koncerty, výstavy a konferencie.

## História
Výstavba sa začala v roku 2011. Aréna bola otvorená 1. augusta 2014 a slávnostné otvorenie sa konalo 25. júla 2014.

V roku 2015 získala Grupa Azoty práva na pomenovanie haly, ktorá bola potom premenovaná na Azoty Arena. V roku 2018 bola po sponzorskej dohode so spoločnosťou Netto premenovaná na Netto Arena. 12. januára 2026 bola aréna premenovaná na Enea Arena na základe novej sponzorskej zmluvy so spoločnosťou Enea SA.

### Udalosti
V aréne sa v rokoch 2014 až 2017 konalo odovzdávanie hudobných cien Eska, ako aj skupina B Majstrovstiev Európy vo volejbale mužov 2017. Rekordná sledovanosť 8 tisíc ľudí bola dosiahnutá v marci 2015 počas predstavenia muzikálu *[[Metro (muzikál)|Metro]]*.

## Referencie

## Iné projekty

## Zdroj

Kategória:Športové haly v Poľsku
Kategória:Štetín
Kategória:Architektúra z 2014
Acher Čak

**Acher Čak** alebo **Acher Čiogh** (;  alebo *Akher Chioh*) je vrch v pohorí Hindúkuš, v provincii Chajbar Paštúnchwá v severozápadnom  Pakistane. Nachádza sa len približne  od pakistanskej hranice s afganským koridorom Wáchán.

## Poloha
Acher Čak leží vo Východnom Hindúkuši v hlavnom hrebeni, v doline Urgend-e-Bala. Zo severu ho obklopujú ľadovce Urgend-e-Bala a Kotgáz. Na juh od Acher Čáku sa nachádza ľadovec Šáh a ďalšie ľadovce systému Huško. Na juhozápad od Acher Čaku sú vrchy Kohe Urgend () a Kohe Tez ().

## Prvovýstupy
Prvý výstup na Acher Čak uskutočnili rakúsky horolezci Hanns Schell a Rainer Göschl 10. augusta 1966.

Horolezci z ČSSR prvýkrát stáli na vrchole 8. júla 1977 v rámci expedície Hindukuš ’77. Prvá skupina v zložení Zdislav Drlík, Miroslav Pelc, Vladimír Tatarka a Milan Kriššák urobila výstup severným pilierom, druhá skupina v zložení Miloslav Neumann a Vladimír Petrík západným pilierom.

## Referencie

## Externé odkazy
* Hanns Schell: Akher Chioh (7020 m.) (PDF; 3 586,1 kB) 

## Zdroj
* 

Kategória:Vrchy v Hindúkuši
Kategória:Sedemtisícovky v Pakistane